
[bookmark: _Toc421106363][bookmark: _Toc421106376]7. pielikums
atklāta konkursa nolikumam
 ID Nr. SKS 2026/11
(PROJEKTS)
PIEGĀDES LĪGUMS

Saldū,   						     Dokumenta datums ir pēdējā pievienotā
droša elektroniskā paraksta un tā laika zīmoga datums

[bookmark: _Hlk198813970][bookmark: _Hlk200018602]SIA „SALDUS KOMUNĀLSERVISS”, reģistrācijas Nr. 48503000219, juridiskā adrese: Dzirnavu iela 31, Saldus, Saldus novads, LV-3801, tās valdes priekšsēdētāja Kristapa Grīniņa personā (turpmāk – Pasūtītājs), kurš darbojas uz statūtu pamata, no vienas puses, un _______________, reģistrācijas Nr. ___________ (turpmāk – Piegādātājs), kuras vārdā saskaņā ar statūtiem rīkojas tās __________ ______________, no otras puses, turpmāk katrs atsevišķi vai abi kopā saukti arī Puse/-es, pamatojoties uz Sabiedrisko pakalpojumu sniedzēju iepirkumu likumu un iepirkuma ar identifikācijas Nr. SKS 2026/11 rezultātiem (turpmāk – Iepirkuma dokumenti), noslēdz šādu līgumu (turpmāk – Līgums):

1. Līguma priekšmets
1.1. Pasūtītājs uzdod un Piegādātājs piegādā jaunu ____________ (turpmāk – Prece) Pasūtītājam saskaņā ar Līgumu, 1. pielikumu – Tehnisko specifikāciju un tehnisko piedāvājumu un 2. pielikumu – Finanšu piedāvājumu.
1.2. [bookmark: _Toc421106368]Piegādātājs apņemas piegādāt Preci Pasūtītājam 1 (viena) mēneša laikā no līguma noslēgšanas dienas. 
2. Piegādātāja saistības
2.1. Piegādātājs apņemas:
2.1.1. piegādāt Preci saskaņā ar Tehnisko specifikāciju un tehnisko piedāvājumu;
2.1.2. Preces piegādi veikt Pasūtītāja darba laikā un Pasūtītāja norādītā adresē: Dzirnavu ielā 31, Saldū;
2.1.3. [bookmark: _Hlk93570833]piegādāt Preci kopā ar visiem tās piederumiem un dokumentiem, kas satur to tehnisko aprakstu, lietošanas un uzturēšanas instrukcijas, ražotāja un Piegādātāja dotās garantijas noteikumus, apliecina Preces izcelsmi, kvalitāti un citiem dokumentiem, kas attiecas uz Preci atbilstoši faktiskajai situācijai un Tehniskajā piedāvājumā norādītajam;
2.1.4. piegādāt tādu Preci, kas atbilst Latvijas Republikā piemērojamo normatīvo aktu prasībām;
2.1.5. nodrošināt Līguma izpildi ar nepieciešamajiem resursiem un līdzekļiem;
2.1.6. nodrošināt Preces piegādē iesaistīto darbinieku pienācīgu kvalifikāciju.
2.1.7. Piegādātājs nodrošina, ka Preces piegādei netiek izmantotas preces, iekārtas vai tehnoloģijas, kuru izmantošana ir aizliegta saskaņā ar piemērojamajiem starptautisko vai nacionālo sankciju normatīvajiem aktiem.
2.2. [bookmark: _Toc421106370]Piegādātājam ir jāveic Preces, tā ierīču un aprīkojuma nepieciešamās pārbaudes un apskates, tādējādi nodrošinot, ka Prece atbilst šī Līguma, Tehnisko specifikāciju, iepirkuma noteikumiem un nosacījumiem.
2.3. Piegādātājam nav tiesību Preces piegādi vai tās daļu nodot izpildei trešajai personai bez iepriekšējas Pasūtītāja rakstiskas piekrišanas, ievērojot Līguma 7. sadaļā noteikto apakšuzņēmēju piesaistes un nomaiņas kārtību.
2.4. Piegādātājs nekavējoties, bet ne vēlāk kā 2 (divu) darbdienu laikā rakstiski paziņo Pasūtītājam par objektīviem apstākļiem, kas radušies neatkarīgi no Piegādātāja, ko viņš nevarēja paredzēt un novērst un kavē Preces piegādi Līgumā noteiktajā termiņā, un saskaņo ar Pasūtītāju tālāko rīcību, tai skaitā var pagarināt Līgumā noteikto Preces piegādes termiņu. Ja šāds paziņojums nav saņemts šajā punktā norādītajā termiņā, tad Piegādātājam nav tiesību uz termiņa pagarinājumu.
3. Pasūtītāja saistības
3.1. Pasūtītājs apņemas:
3.1.1. nodrošināt Piegādātājam pienācīgus apstākļus Preces piegādei noteiktajā vietā un laikā, kā arī savlaicīgi veikt Piegādātāja piegādātās Preces pieņemšanu;
3.1.2. pieņemt Preci un parakstīt Preces piegādes dokumentus, ja Prece atbilst Līguma noteikumiem, Tehniskajai specifikācijai un Iepirkuma dokumentiem, ja vien kompetenta Latvijas Republikas valsts institūcija nav norādījusi uz trūkumiem vai sniegusi ieteikumus vai rekomendācijas trūkumu novēršanai;
3.1.3. veikt Līgumā paredzētos maksājumus.
3.2. Pasūtītājam ir tiesības:
3.2.1. Dot Piegādātājam saistošus norādījumus par Līguma izpildi, ciktāl tas nemaina Līguma priekšmetu;
3.2.2. Ja piegādātā Prece neatbilst Līgumā, Tehniskajās specifikācijās vai Pasūtītāja noteiktajām prasībām, Pasūtītājam ir tiesības atteikties no pasūtītās Preces pieņemšanas un neparakstīt Preces pieņemšanas – nodošanas aktu
4. Preces nodošanas – pieņemšanas kārtība
4.1. Saskaņā ar šī Līguma noteikumiem un nosacījumiem Prece tiek uzskatīta par piegādātu Pasūtītājam, kad Puses ir parakstījušas Preces pieņemšanas – nodošanas aktu. Piegādātājs aktam pievieno visus piegādātās Preci pavadošos dokumentus un garantijas dokumentus.
4.2. Pasūtītājs paraksta Preces pieņemšanas-nodošanas aktu vai noraida Piegādātāja piedāvājumu to parakstīt ne vēlāk kā 5 (piecu) darba dienu laikā no brīža, kad Prece ir nogādāta piegādes vietā, norādot noraidījuma iemeslus un trūkumu novēršanas kārtību un termiņu. Piegādātājam ir pienākums novērst norādītos trūkumus nekavējoties par saviem līdzekļiem. 
4.3. Piegādātājs Preces attaisnojuma dokumentu var sagatavot un parakstīt elektroniski, ievērojot Latvijas Republikas normatīvajos aktos noteiktās prasības, ietverot atsauci uz Līgumu un projekta rekvizītiem, un nosūtot Pasūtītājam uz tā elektronisko adresi _______________.
4.4. Īpašumtiesības uz Preci tiek nodotas Pircējam ar brīdi, kad saskaņā ar Līguma noteikumiem un nosacījumiem tiek parakstīts Preces pieņemšanas-nodošanas akts.
5. Līgumcena un norēķinu kārtība
5.1. Preces pirkuma cena ir EUR ____________ (____________ euro) bez pievienotās vērtības nodokļa (turpmāk – Pirkuma cena). 
5.2. Pasūtītājs veic avansa maksājumu 15% (piecpadsmit procentu) apmērā no Līguma 5.1. apakšpunktā noteiktās Pirkuma cenas bez PVN. Avansa maksājums tiek veikts 30 (trīsdesmit) dienu laikā pēc Izpildītāja rēķina un avansa maksājuma nodrošinājuma saņemšanas. Ja Izpildītājs neiesniedz Pasūtītājam avansa maksājuma nodrošinājumu šajā Līgumā noteiktajā kārtībā un termiņā, uzskatāms, ka Izpildītājs ir atteicies no avansa maksājuma saņemšanas.
5.3. Pirkuma cena ietver Preces cenu, visus nodokļus un nodevas, materiālu un aprīkojuma cenu, transportēšanas un apdrošināšanas izmaksas, personāla apmācības un instruktāžas izmaksas, izdevumus, kas saistīti ar visiem izmēģinājumiem, tā piegādi un nodošanu Pircējam, Pircēja pieprasīto dokumentu sagatavošanu un iesniegšanu, un visus un jebkurus citus tiešus un netiešus Piegādātāja izdevumus, kas saistīti ar Preces piegādi un nodošanu. Parakstot šo Līgumu, Piegādātājs apstiprina, ka ir pilnībā iepazinies ar Tehnisko specifikāciju, kā arī Iepirkuma dokumentos un Līgumā iekļautajiem nosacījumiem, un tas ir paredzējis un izvērtējis Preces kopējo apjomu. Ja pienācīgai Līguma izpildei ir nepieciešams piegādāt citas preces, veikt citus pakalpojumus vai darbus, kurus jebkuram profesionālam un saprātīgam piegādātājam vajadzēja paredzēt Līguma noslēgšanas brīdī, bet Piegādātājs tos netika paredzējis, un tie netika iekļauti Pirkuma cenā, tad Piegādātājs piegādā (sniedz) šādas preces (pakalpojumus) par saviem līdzekļiem.
5.4. Pievienotās vērtības nodoklis tiek aprēķināts un apmaksāts saskaņā ar piemērojamiem normatīvajiem aktiem. Ja Līguma darbības perioda laikā tiek mainīta pievienotās vērtības nodokļa likme, tiek piemērota mainītā pievienotās vērtības nodokļa likme. Mainītā pievienotās vērtības nodokļa likme neietekmē Pirkuma cenu, ja vien pieņemtie normatīvie akti nenosaka citādi.
5.5. Pasūtītājs veic samaksu par Preces piegādi saskaņā ar Finanšu piedāvājumu un Piegādātāja rēķinu 30 (trīsdesmit) dienu laikā pēc attiecīga Preces attaisnojuma dokumenta abpusējas parakstīšanas un Piegādātāja rēķina saņemšanas.
5.6. Samaksa tiek veikta ar bankas pārskaitījumu uz Piegādātāja norādīto norēķinu kontu. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).
6. Avansa maksājuma garantija
6.1. Līguma 6.punkta nosacījumi ir attiecināmi uz Izpildītāju, kurš nav atteicies no avansa saņemšanas:
6.1.1. Izpildītājs iesniedz Pasūtītājam neatsaucamu, beznosacījumu, pirmā pieprasījuma avansa maksājuma nodrošinājumu kredītiestādes garantijas vai apdrošināšanas polises veidā avansa maksājuma apmērā, bet ne vairāk kā 15 % (piecpadsmit procentu) apmērā no Līguma 5.1. apakšpunktā noteiktās Pirkuma cenas bez PVN.
6.1.2. Pasūtītājs avansu izmaksā 30 (trīsdesmit) dienu laikā no dienas, kad Pasūtītājs ir saņēmis Piegādātāja rēķinu un avansa nodrošinājumu.
6.1.3. Avansa maksājuma nodrošinājumu izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde vai apdrošināšanas sabiedrība/ārvalsts apdrošināšanas filiāle, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā. 
6.1.4. Avansa maksājuma nodrošinājumam jābūt no Izpildītāja un tā devēja puses neatsaucamam, beznosacījumu, pirmā pieprasījuma.
6.1.5. Avansa maksājuma nodrošinājumam jābūt spēkā līdz Preces piegādes dienai. Ja nepieciešams, Izpildītājam jānodrošina par saviem līdzekļiem avansa maksājuma garantijas termiņa pagarinājumu.
6.1.6. Ja avansa maksājuma nodrošinājumu ir izsniegusi apdrošināšanas sabiedrība, tad apdrošināšanas līgumā nav ietverti nekādi nosacījumi, kas samazina Pasūtītāja tiesības saņemt apdrošināšanas atlīdzību vai Apdrošinātāja pienākumu izmaksāt apdrošināšanas atlīdzību.
6.1.7. Avansa maksājuma nodrošinājumam, kuru izsniedza apdrošināšanas sabiedrība, obligāti ir pievienojams dokuments, kas apliecinātu, ka uz iesniegšanas brīdi par šo nodrošinājumu ir veikta apmaksa pilnā apmērā. 
6.1.8. Pasūtītājam ir tiesības izmantot avansa maksājuma nodrošinājumu, ja Izpildītājs nepilda Līgumā noteiktās saistības un neatgriež avansu.
7. Apakšuzņēmēju un personāla nomaiņas un piesaistes kārtība
7.1. Piegādātājs nav tiesīgs bez saskaņošanas ar Pasūtītāju veikt iepirkuma procedūrā Piegādātāja iesniegtajā piedāvājumā (turpmāk – piedāvājums) norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
7.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.2.1. piedāvātais apakšuzņēmējs neatbilst iepirkuma procedūras dokumentos noteiktajām apakšuzņēmējiem izvirzītajām prasībām;
7.2.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Sabiedrisko pakalpojumu sniedzēju iepirkumu likuma 48. panta otrās daļas 1. – 7., 10. – 14.punktā  minētajiem pretendentu izslēgšanas iemesliem;
7.2.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst šā likuma 48. panta otrās daļas 1. – 7., 10. – 14.punktā  minētajiem pretendentu izslēgšanas iemesliem;
7.2.4. apakšuzņēmēja maiņas rezultātā tiktu veikti tādi grozījumi pretendenta piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu izdarītas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.4. Pārbaudot jaunā apakšuzņēmēja atbilstību, Pasūtītājs piemēro Sabiedrisko pakalpojumu sniedzēju iepirkumu likuma 67. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. 
7.5. Pasūtītājs pieņem lēmumu atļaut vai atteikt Piegādātāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai, un par to rakstiski informē Piegādātāju.
7.6. Ja Piegādātājs neievēro Līguma 7. sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Preces piegādi līdz Piegādātājs ir novērsis konstatētos pārkāpumus un Līgumā noteiktais Preces piegādes termiņš netiek pagarināts.
7.7. Līguma izpildes laikā Pasūtītājam ir tiesības pieprasīt nomainīt Līguma izpildē piesaistīto apakšuzņēmēju, ja apakšuzņēmējs Preces piegādes daļu veic nekvalitatīvi vai neievēro spēkā esošos normatīvos aktus. Piegādātāja pienākums ir nodrošināt Pasūtītāja prasību izpildi par apakšuzņēmēja nomaiņu.
8. Garantijas
8.1. Piegādātāja piegādātajai Precei tiek dots garantijas termiņš – __ (________) mēnešu garantijas laiks, kā tas ir norādīts Piegādātāja Iepirkuma piedāvājumā  skaitot no Preces attaisnojuma dokumenta abpusējas parakstīšanas dienas. 
8.2. Piegādātājs apņemas nekavējoties pēc Pasūtītāja paziņojuma saņemšanas par saviem līdzekļiem novērst Preces garantijas laikā atklājušos un/vai radušos Preces defektus. 
8.3. Garantijas laikā par Līguma prasībām neatbilstošiem Preces defektiem Pasūtītājs telefoniski un elektroniski paziņo Piegādātājam 5 (piecu) darba dienu laikā pēc fakta konstatēšanas, uzaicinot Piegādātāju noformēt divpusēju aktu par konstatētājām neatbilstībām. Piegādātājam pēc paziņojuma saņemšanas ne vēlāk kā 10 (desmit) darba dienu laikā, jāierodas pie Pasūtītāja Līguma 2.1.2.punktā norādītajā vietā vai Preces atrašanās vietā Latvijas Republikas teritorijā. Piegādātāja neierašanās gadījumā Pasūtītājam ir tiesības sagatavot aktu bez Piegādātāja piedalīšanās un sagatavotais akts kļūst saistošs Piegādātājam.
8.4. Ja Piegādātājs neievēro šajā punktā noteikto nosacījumu un 10 (desmit) darbdienu laikā nedod Pasūtītājam motivētu atbildi vai neuzsāk defektu novēršanu, tad Pasūtītājs veic darbus saviem spēkiem, pieprasot visas izmaksas no Piegādātāja. 
8.5. Ja Pusēm rodas domstarpības Preces kvalitātes novērtējumā, tās, savstarpēji vienojoties, ir tiesīgas pieaicināt neatkarīgus ekspertus (speciālistus), kuru slēdziens par Preces kvalitāti būs saistošs Pusēm. Ja ekspertu (speciālistu) slēdzienā konstatēti Preces kvalitātes trūkumi, Piegādātājs apmaksā visus izdevumus par slēdziena sagatavošanu.
8.6. Ja garantijas laikā vienu un to pašu defektu nav iespējams novērst saprātīgā termiņā vai tas atkārtojas vairāk nekā divas reizes, Pasūtītājam ir tiesības pieprasīt Preces vai tās attiecīgās sastāvdaļas nomaiņu pret jaunu bez papildu samaksas.
9. Fizisku personu datu apstrādes noteikumi
9.1. Puses patstāvīgi  kā atsevišķi pārziņi nodrošina to darbības atbilstību normatīvo aktu prasībām un nodrošina, ka Līguma izpildes ietvaros apstrādātajiem fiziskas personas datiem (turpmāk – personas dati) var piekļūt tikai tie darbinieki, kuri ir iesaistīti Līguma izpildē. Puses nekavējoties paziņo otrai Pusei informāciju saistībā ar iespējamiem personas datu aizsardzības pārkāpumiem, ja tas var ietekmēt arī otru Pusi, kā arī sadarbojas, savstarpēji apmainoties ar informāciju, kas var palīdzēt izmeklēt vai ziņot par iespējamiem personas datu aizsardzības pārkāpumiem.
9.2. Puses vienojas, ka Līguma izpildes ietvaros var rasties nepieciešamība savstarpēji apmainīties ar personas datiem, piemēram, Pušu pārstāvju vai kontaktpersonu informācija. Otrai Pusei personas dati tiek nodoti Līguma ietvaros, lai nodrošinātu Līguma kvalitatīvu izpildi.
9.3. Puses vienojas, ka vispārējais atbildības sadalījuma princips Pušu starpā attiecībā uz jebkādiem uzliktiem administratīvajiem sodiem vai personas datu subjektu prasībām saskaņā ar Līguma nosacījumiem ir balstīts uz principu, kur katra attiecīgā Puse pilda savus normatīvajos aktos un Līgumā noteiktos pienākumus. Tādējādi visus piemērotos administratīvos sodus vai pieprasītos zaudējumus sedz tā Puse, kura nav pildījusi savus noteiktos pienākumus.
10. Pušu atbildība un strīdu risināšanas kārtība
10.1. Piegādātājs atbild par piegādātās Preces atbilstību visām Līgumā un Latvijas Republikā spēkā esošajos normatīvajos aktos noteiktām prasībām un darbības kvalitāti atbilstoši ražotāja garantijai.
10.2. Katra Puse saskaņā ar Latvijas Republikā spēkā esošajiem normatīvajiem aktiem un Līgumā noteikto ir atbildīga par savu Līgumā noteikto saistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies, un tai minētie zaudējumi, kas radušies otrai Pusei vai trešajām personām, jāatlīdzina 15 (piecpadsmit) darbdienu laikā no paziņojuma saņemšanas dienas.
10.3. Risku par Līgumā neparedzētām piegādēm un darbiem, kas nepieciešami Līguma pilnīgai izpildei, uzņemas Piegādātājs, tai skaitā neparedzēto darbu izmaksas, kas nav iekļautas līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā, un kas izriet no Līguma priekšmeta arī tad, ja tās nav tieši norādītas Līgumā.
10.4. Ja Piegādātājs nepilda vai nepienācīgi pilda Līgumā noteiktās saistības, izņemot Līguma 10.5. punktā noteikto Preces piegādes termiņa kavējumu, Piegādātājs maksā Pasūtītājam līgumsodu 0,1 % (vienas desmitdaļas procenta) apmērā no Pirkuma cenas par katru pārkāpuma dienu, bet ne vairāk kā 10 % (desmit procentus) no Pirkuma cenas. 
10.5. Ja Piegādātājs kavē Līgumam atbilstošas Preces piegādi Līguma 1.2. punktā noteiktajā termiņā, Piegādātājs maksā Pasūtītājam līgumsodu 0,5 % (piecas desmitdaļas procenta) apmērā no Pirkuma cenas par katru kavējuma dienu, bet ne vairāk kā 10 % (desmit procentus) no Pirkuma cenas. Piegādātājam ir pienākums atlīdzināt Pasūtītājam zaudējumus, kas radušies Preces piegādes kavējuma rezultātā.
10.6. Jebkura no Līguma izrietoša maksājuma samaksas kavējuma gadījumā Puse, kura nav saņēmusi maksājumu Līgumā noteiktajā termiņā, ir tiesīga piemērot otrai Pusei nokavējuma procentus 0,1 % (vienas desmitdaļas procenta) apmērā no kavētā maksājuma summas par katru kavējuma dienu, bet ne vairāk kā 10 % (desmit procentus) no kavētā maksājuma summas.
10.7. Līgumsoda samaksa neatbrīvo Puses no Līgumā noteikto saistību pienācīgas izpildes un zaudējumu atlīdzināšanas pienākuma. Pasūtītājam ir tiesības vienpusēji ieturēt saskaņā ar Līgumu aprēķināto līgumsodu un citus Piegādātāja maksājamos maksājumus no Piegādātājam izmaksājamām summām.
10.8. [bookmark: _Hlk171952453]Puses savlaicīgi apmainās ar jebkuru dokumentāciju un informāciju, kas ir nepieciešama Līguma izpildei, kā arī nekavējoties, bet ne ilgāk kā 3 (trīs) darbdienu laikā, ziņo viena otrai par apstākļiem Līguma darbības laikā, kas var ietekmēt un/vai aizkavēt Līgumā noteiktos izpildes termiņus, pasliktināt izpildes kvalitāti vai kā citādi negatīvi ietekmēt Līgumā noteikto saistību izpildi, kā arī par nepieciešamām darbībām apstākļu novēršanai.
10.9. Puses ne Līguma izpildes laikā, ne pēc Līguma izbeigšanas nedrīkst izpaust otras Puses konfidenciālo informāciju, kas Pusei kļuvusi zināma sakarā ar Līguma izpildi, izņemot, ja šāda informācijas izpaušana notiek ar otras Puses piekrišanu vai atbilstoši normatīvajos aktos noteiktam pienākumam. Konfidenciālās informācijas neizpaušanas saistības ir spēkā neierobežotu laiku, neskatoties uz Līguma izbeigšanu.
10.10. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.

11. Līguma darbības laiks, grozīšanas un izbeigšanas kārtība
11.1. Līgums stājas spēkā pēc tā abpusējas parakstīšanas un ir spēkā līdz Pušu saistību izpildei vai tā izbeigšanai Līgumā noteiktajā kārtībā.
11.2. Līguma grozījumi ir pieļaujami tikai rakstveidā, Pusēm savstarpēji vienojoties, ievērojot Sabiedrisko pakalpojumu sniedzēju iepirkumu likuma 66. panta prasības.
11.3. Pasūtītājs ir tiesīgs vienpusēji atkāpties un izbeigt Līgumu pirms tajā noteikto saistību izpildes, neatlīdzinot Piegādātājam nekādus zaudējumus, nosūtot par to Piegādātājam rakstisku paziņojumu, kurā norāda izbeigšanas dienu, šādos gadījumos:
11.3.1. Piegādātājs nepienācīgi pilda savas Līgumā noteiktās saistības un pēc Pasūtītāja brīdinājuma saņemšanas nav novērsis konstatēto Līgumā noteikto saistību neizpildi vai turpina tās nepildīt;
11.3.2. Piegādātājs pārkāpj kādu no Līguma noteikumiem, un šāds pārkāpums būtiski ietekmē vai var būtiski ietekmēt Līguma izpildi;
11.3.3. notiek jebkāds gadījums vai gadījumu virkne, iestājušies apstākļi, kuri būtiski ietekmē Piegādātāja komercdarbību, aktīvus vai finansiālo stāvokli un kuru dēļ tas nespēj vai, visticamāk, nespēs pienācīgi izpildīt Līgumu;
11.3.4. ir pasludināts maksātnespējas process, uzsākts tiesiskās aizsardzības process, likvidācijas process vai apturēta saimnieciskā darbība;
11.3.5. ja Līgumu nav iespējams izpildīt tādēļ, ka Līguma izpildes laikā Piegādātājam (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Piegādātājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
11.3.6. Piegādātājs pārkāpj starptautisko vai nacionālo sankciju normatīvo aktu prasības vai Līguma izpildē izmanto preces, pakalpojumus, tehnoloģijas vai citus resursus, kuru izmantošana ir aizliegta saskaņā ar piemērojamajiem sankciju normatīvajiem aktiem.
11.3.7. Iestājies kāds no Sabiedrisko pakalpojumu sniedzēju iepirkumu likuma 69. panta pirmajā daļā minētajiem iepirkuma līguma izbeigšanas gadījumiem.
11.3.8. Pēc Līguma noslēgšanas atklājas, ka Piegādātājs, iesniedzot piedāvājumu vai Līguma izpildes laikā, ir sniedzis nepatiesu vai maldinošu informāciju vai apliecinājumus, kas ietekmējuši iepirkuma procedūras rezultātu vai Līguma izpildi.
11.4. Ja Pasūtītājs izbeidz Līgumu saskaņā ar 11.3. punktu vai Piegādātājs vienpusēji atkāpjas un izbeidz Līgumu pirms tajā noteikto saistību izpildes (izņemot Līguma 11.5. punktā noteiktajā gadījumā), Piegādātājs atlīdzina Pasūtītājam visus tiešos un netiešos zaudējumus, kā arī Pasūtītājam ir tiesības pieprasīt Piegādātājam maksāt līgumsodu 10 % (desmit procentu) apmērā no Līguma 5.1. punktā norādītās Pirkuma cenas 10 (desmit) darbdienu laikā pēc attiecīga paziņojuma saņemšanas. 
11.5. Piegādātājs ir tiesīgs vienpusēji atkāpties un izbeigt Līgumu pirms tajā noteikto saistību izpildes, par to 10 (desmit) darbdienas iepriekš rakstiski paziņojot Pasūtītājam, ja Pasūtītājs nepamatoti kavē Līgumā noteikto maksājumu veikšanas termiņu vismaz 20 (divdesmit) darbdienas un Pasūtītājs norēķinu nav veicis 10 (desmit) darbdienu laikā no Piegādātāja pretenzijas nosūtīšanas dienas Pasūtītājam.
11.6. Neviena no Pusēm neatbild par Līgumā noteikto saistību neizpildīšanu, ja tas noticis tādu apstākļu dēļ, ko nav bijis iespējams paredzēt un novērst, t.i., nepārvaramas varas apstākļu rezultātā, piemēram, ugunsgrēks, dabas katastrofas, sociālie konflikti, kara darbība, valsts varas un pārvaldes institūciju darbība, kā arī jaunu normatīvo aktu ieviešana, kas ierobežo vai aizliedz Līgumā paredzēto darbību. 
11.7. Pusei, kura atsaucas uz nepārvaramas varas apstākļu iestāšanos, 3 (trīs) darbdienu laikā rakstiski jāpaziņo otrai Pusei par šādu apstākļu iestāšanos un to cēloņiem, norādot iespējamo saistību izpildes termiņu pagarinājumu. Paziņojumam pēc iespējas ir jāpievieno kompetentas iestādes izziņa, kas apstiprina nepārvaramās varas apstākļu esamību. Šādā gadījumā Puses savstarpēji vienojas par Līgumā noteikto termiņu pagarināšanu vai Līguma izbeigšanu. 
11.8. Piegādātājs 3 (trīs) darbdienu laikā no dienas, kad izmaiņas stājušās spēkā, rakstiski informē Pasūtītāju par izmaiņām Līgumā norādītajos Piegādātāja rekvizītos.
11.9. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.

12. [bookmark: _Toc421106375]Citi noteikumi
12.1. [bookmark: _Hlk171591069]Lai nodrošinātu Līguma izpildi, Puses nozīmē savus pārstāvjus, kuru pienākums ir koordinēt Līguma izpildi un nodrošināt savlaicīgu informācijas apmaiņu:
12.1.1. Pasūtītāja pārstāvis: ________ _________, tālr. _________, e-pasts: ___________;
12.1.2. Piegādātāja pārstāvis: ________ _________, tālr. _________, e-pasts: ___________.
12.2. Puses elektroniskajā saziņā un elektronisko dokumentu apritē primāri izmanto Pušu oficiālās elektroniskās adreses (e-adreses), izņemot Līgumā noteikto informācijas apriti starp Pušu kontaktpersonām.
12.3. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
12.4. Ja rodas pretrunas starp Iepirkuma dokumentiem un Piegādātāja iesniegtā piedāvājuma dokumentiem, noteicošais ir Iepirkuma dokumentos noteiktais.
12.5. Ja kāds no Līguma noteikumiem nevar tikt izpildīts vai zaudē spēku, tad tas neietekmē citus Līguma noteikumus, ciktāl tie nav nesaraujami saistīti.
12.6. Līgums ir sagatavots latviešu valodā elektroniska dokumenta veidā uz __ (_______) lapām un pielikumiem, parakstīts elektroniski ar drošu elektronisko parakstu / Līgums ir sagatavots latviešu valodā uz __ (_______) lapām un pielikumiem 2 (divos) eksemplāros ar vienādu juridisku spēku, katrai Pusei pa vienam.
12.7. Līgumam kā neatņemamas sastāvdaļas pievienoti šādi pielikumi:
1. pielikums – Tehniskā specifikācija un tehniskais piedāvājums;
2. pielikums – Finanšu piedāvājums.

13. Pušu rekvizīti un paraksti
	Pasūtītājs:

	Piegādātājs:



*Dokuments parakstīts ar drošu elektronisko parakstu un satur laika zīmogu


